**Kim Se-yeon** (koreansk: 김세연; hanja: 金世娟, født 26. juni 1999), bedre kjent som **Geguri** (게구리), er en sørkoreansk profesjonell *Overwatch*-spiller som sist spilte for laget Shanghai Dragons i toppnivåligaen Overwatch League.

Geguri mottok internasjonal oppmerksomhet på grunn av hennes presisjon med datamusbevegelser; følgende en hendelse som skjedde i 2016 der andre profesjonelle spillere anklagde henne for å bruke juksetjenester som hjalp henne å sikte i videospillet (engelsk: *aimbot*), hun beviste sine evner i et overvåket studio og ble en del av laget EHOME Spear, som oppløste før de deltok i førstedivisjonsturneringen APEX. Etter en kort stund med ROX Orcas, ble hun en del av Shanghai Dragons i 2018 og ble den første og hittil (mars 2023) eneste kvinnelige spilleren i Overwatch League, og ble senere en av *Times* «Next Generation Leaders» i 2019.

Brukernavnet hennes kommer fra det koreanske ordet for «frosk», *gaeguri* (개구리).

Før-karriere
------------

Geguri ble først interessert i førstepersonsskytespillet *Overwatch* etter å ha sett filmaktige trailere før spillets utgivelse. Hun utviklet et rykte i Sør-Korea som en *Overwatch*-spiller basert på hennes opptreden som figuren Zarya, spesifikt grunnet hennes sikteevner og forhold mellom seiere og tap. Et par uker etter at hun startet å spille *Overwatch* ble hun invitert til UW Artisan, et amatørlag. I løpet av denne perioden var Geguri regnet som en av de beste Zarya-spillerne.

I juni 2016 ble Geguri en del av en juksekontrovers etter en opptreden i en offisielt turnering. Basert på en kamp som var en del av Nexus Cup «Korean qualifiers» som fant sted 18. juni, ble Geguri anklaget av to andre profesjonelle spillere, «ELTA» og «Strobe» fra laget Dizzyness, for å ha brukt et siktehjelpemiddel (*aimbot*) etter en mistanke at hennes ytelse var «for bra» og at hennes datamuspresisjon ikke var «mulig for et menneske.» Kontroversen begynte med en post på et forum som mente at Geguri måtte ha jukset, basert på en video av hennes opptreden, noe som senere eskalerte til at to profesjonelle spillere sa de skulle forlate e-sporten om hun ble frifunnet. Hun livestrømmet bevis på sine evner fra et monitorert studio eid av et koreansk e-sportsnettsted, og begge spillerne forlot e-sporten. En av dem gikk tilbake til å konkurrere under et nytt brukernavn senere. Den koreanske avdelingen til Blizzard Entertainment, spillets utvikler, bekreftet også at hun ikke hadde brukt jukseprogramvare. Hendelsen førte til internasjonal oppmerksomhet for Geguri, samt forventninger om en profesjonell karriere.

Karriere
--------

### EHOME Spear

Geguris profesjonelle karriere begynte i 2016, da hun ble en del av EHOME og spilte på laget EHOME Spear. Laget kvalifiserte ikke for OGN APEX-turneringene og endte opp med å oppløse i juni 2017.

### ROX Orcas

Geguri ble en del av ROX Orcas i august 2017. Laget var ikke ansett som spesielt sterke i de foregående sesongene, men *ESPN* skrev at den nye spillerstallen var en forbedring, og at de forventet mye av Geguri ettersom at hennes spillerfigur, Zarya, var nokså sterk («*meta*») rundt de daværende oppdateringene (*patches*).

### Shanghai Dragons

I februar 2018 ble Geguri den første kvinnelige spilleren i toppnivået av *Overwatch*-e-sport, ligaen Overwatch League. Hun ble utvalgt blant ligaens fremste spillere for å spille for divisjonen «Pacific Division» i spesialarrangementet «2018 All-Star Game». Etter første sesong sa Overwatch League-kommissær Nate Nanzer at Geguri «allerede [har] inspirert millioner av jenter verden rundt». Geguri fikk ikke fornyet kontrakt med Shanghai Dragons etter 2020-sesongen. Ash Parrish ved Kotaku bemerket at Geguri spilte svært få kamper i hennes siste sesong.

Hun er den eneste kvinnelige e-sportsutøveren som har spilt i ligaen (per mars 2023), men det har vært flere kvinner «bak scenen», samt kommentatorer og analytikere.

Priser og utmerkelser
---------------------

*Time* utnevnte Geguri som en av «Next Generation Leaders» (engelsk, «neste generasjons ledere») i 2019, for å ha vært en av de første suksessrike, kvinnelige e-sportsutøverne.

Referanser
----------

1. 1 2  Richardson, Liz (30. september 2022). «Calling All Heroes: Overwatch League, Blizzard introduce new inclusivity program for underrepresented genders». *Dot Esports* **(engelsk)**. Besøkt 6. mars 2023.
2. ↑  «Geguri a été sélectionnée dans le classement Forbes Asie des 30 talents de moins de 30 ans !». *Millenium FR* **(fransk)**. Besøkt 6. mars 2023.
3. ↑  «[카드뉴스] '오버워치' 게구리 김세연 인터뷰…'게구리가 쓴 핵은 사실 겁나잘핵'». *스포츠경향 (Sport Kyunghyang)*. Kyunghyang Shinmun. 28. juni 2016.
4. 1 2  Kimes, Mina (15. september 2017). «Game: Interrupted». *ESPN The Magazine MLB Playoffs issue*. ESPN.
5. 1 2  최희욱 기자 (5. august 2016). «중국프로게임단 EHOME, UW Artisan 인수… 오버워치 팀 창단». *Gamechosun* **(koreansk)**. Besøkt 8. august 2017.
6. 1 2 3 4  Jeon, Young Jae (7. august 2017). «Geguri to become first female competitor in Overwatch APEX». *ESPN.com*. Besøkt 12. januar 2018.
7. ↑  Ashcraft, Brian. «Korean Woman Kicks Ass At Overwatch, Gets Accused Of Cheating [Update]». *Kotaku* **(engelsk)**.
8. ↑  Webster, Andrew (14. februar 2018). «The Overwatch League signs its first female player». *The Verge*. Besøkt 14. februar 2018.
9. ↑  Shanghai Dragons (14. februar 2018). «We're excited to welcome He "Sky" Junjian, Kim "Geguri" Seyeon, Lee "Fearless" Euiseok and Chon "Ado" Gihyeon to our #OverwatchLeague roster.». Twitter.
10. ↑  Chalk, Andy (21. juli 2018). «Overwatch League All-Star Game starting lineups revealed». *PC Gamer* **(engelsk)**. Besøkt 28. juli 2018.
11. ↑  Carpenter, Nicole (2. august 2018). «OWL commissioner Nate Nanzer: Geguri has inspired "millions of girls" around the world». *Dot Esports*. Besøkt 2. august 2018.
12. ↑  O'Dwyer, Samuel (26. oktober 2020). «Shanghai Dragons parts ways with 5 players, including Geguri and Diem». *Dot Esports*.
13. ↑  Marshall, Cass (26. oktober 2020). «Overwatch pro player Geguri leaves the Shanghai Dragons». *Polygon* **(engelsk)**. Besøkt 27. oktober 2020.
14. 1 2  Parrish, Ash (26. oktober 2020). «Geguri, The Only Female Overwatch League Player, Leaves The Shanghai Dragons Amidst Off-Season Roster Changes». *Kotaku* **(engelsk)**. Besøkt 6. mars 2023.
15. ↑  Fitzpatrick, Alex (16. mai 2019). «Meet the Female Gamer Taking the Male-Dominated World of eSports by Storm». *Time*. Besøkt 16. mai 2019.

Kilder
------

* Alexander, Julia (21. juni 2016). «Blizzard clears high-ranking teenage Overwatch player in cheating scandal». *Polygon*. Besøkt 8. august 2017.
* Castello, Jay (31. juli 2018). «What makes an Overwatch MVP?». *Rock, Paper, Shotgun* **(engelsk)**. Besøkt 5. august 2018.
* D'Anastasio, Cecilia (5. april 2018). «Geguri's Overwatch League Debut Was A Beautiful Moment». *Compete* **(engelsk)**. Besøkt 28. juli 2018.
* Deyo, Nico (9. februar 2017). «D.va From Overwatch Has Become A Symbol of Hope In Real Life». *Kotaku*. Besøkt 8. august 2017.
* Frank, Allegra (26. januar 2017). «Overwatch's gamer girl hero inspires a feminist movement (update)». *Polygon*. Besøkt 8. august 2017.
* Grayson, Nathan (10. januar 2018). «No Overwatch League Team Signed The Game's Most Notable Female Pro To Their Roster». *Kotaku*. Besøkt 13. januar 2018.
* Lingle, Samuel (21. juni 2016). «Talented young Overwatch player accused of cheating, Blizzard says 'nope'». *Dot Esports*. Arkivert fra originalen 17. august 2017. Besøkt 8. august 2017.
* Marshall, Cass (7. august 2017). «Geguri joins ROX Orcas, becomes first female player in Overwatch's top league». *Heroesneverdie.com*. Besøkt 8. august 2017.
* McCarthy, Caty (12. august 2016). «An ode to D.Va, the sassiest dream girl this side of Overwatch». *Kill Screen*. Besøkt 8. august 2017.
* Rand, Emily (14. april 2018). «Geguri: 'I want to keep trying harder and make all my fans proud'». *ESPN.com* **(engelsk)**. Besøkt 28. juli 2018.

Eksterne lenker
---------------

* Geguri på Twitter Rediger på Wikidata

* Geguri på YouTube Rediger på Wikidata

* Geguri på Twitch Rediger på Wikidata